**Danmarks Medie- og Journalisthøjskole**

**Kommunikationsuddannelsen**

**Fagbeskrivelse**

**Efterår 2023**

**Bachelorprojekt**

**7. semester**

Varighed: 20 ECTS

**Formål**

Uddannelsen afsluttes med et selvvalgt bachelorprojekt, hvor den studerende demonstrerer tilegnelse af den centrale viden, færdigheder og kompetence, som uddannelsen lægger op til.

Bachelorprojektet skal afspejle evnen til selvstændig og kritisk analyse af faglige problemstillinger; systematisk og metodisk research og bearbejdning af indsamlet viden; at omsætte analyseresultater til strategi; at omsætte strategien i konkrete kommunikationsprodukter, der afspejler formidlingsfærdigheder. Desuden skal bachelorprojektet vise, at den studerende kan reflektere over arbejdsproces, metodiske tilgang og læring.

Bachelorprojektet består af en kommunikationsfaglig rapport, et eller flere kommunikationsprodukter samt en refleksionsrapport. Den studerende finder og vælger selv emnet for bachelorprojektet, dog skal emnebeskrivelsen godkendes af vejleder.

**Pædagogisk og didaktisk tilgang**

Bachelorprojektforløbet er tilrettelagt som et problemløsende projektorienteret forløb, hvor den studerende arbejder selvstændigt med et selvvalgt emne. Den studerende kan trække på læringsressourcer som vejledning samt fælles workshops/oplæg/vejledning.

Den studerende får tildelt en vejleder, der er i alt tre timers vejledning. Det er den studerendes ansvar at kontakte vejlederen. Der gives vejledning i hele perioden frem mod afleveringsfristen, herefter gives ikke vejledning. I projektperioden tilbydes herudover en række fælles workshops/oplæg/vejledning på DMJX.

**Litteratur:**

Litteratur fra hele uddannelsen samt den relevante litteratur, den studerende vælger i relation til bachelorprojektets emne.

Derudover udleveres følgende litteratur som et tilbud og hjælp til de studerendes proces og arbejde undervejs i forløbet:

* Flyvbjerg, B. (2006). Five misunderstandings about case-study research. *Qualitative inquiry*, *12*(2), 219-245.
* Halkier, B. (2020). Fokusgrupper. ITanggaard, L., & Brinkmann, S. (2020). *Kvalitative metoder: en grundbog.* Hans Reitzels Forlag, 167-184.
* Holgaard, J.E., Ryberg, T., Stegeager, N., Stentoft, D., Thomassen, A.O. (2020). Kap. 2: Om problemer og problemformuleringer. I *Problembaseret læring og projektarbejde ved de videregående uddannelser*. Samfundslitteratur, s. 35-57.
* Ingemann, J. H., Kjeldsen, L., Nørup, I., & Rasmussen, S. (2022).  Kap 12: Observationsmetoden. I *Kvalitative undersøgelser i praksis:: viden om mennesker og samfund*. Samfundslitteratur. 231-250.
* King, N., Brooks, J., & Tabari, S. (2018). Template analysis in business and management research. *Qualitative methodologies in organization studies: Volume II: Methods and possibilities*, 179-206.
* Kozinets, R. V., Dolbec, P. Y., & Earley, A. (2014). Netnographic analysis: Understanding culture through social media data. *Sage handbook of qualitative data analysis*, 262-275.
* Kozinets, R.V. (2018). Netnography. Video. <https://www.youtube.com/watch?v=F8axfYomJn4&t=2s>.
* Neergaard, H. (2007). *Udvælgelse af cases i kvalitative undersøgelser* (Vol. 2). Frederiksberg: Samfundslitteratur.
* Olsen, P.B. & Pedersen, K. (2015). Kap. 2: Problemstilling og problemformulering. I *Problemorientereret projektarbejde – En værktøjsbog*. Samfundslitteratur, 4. udgave. s. 28-49.
* Tanggaard, L., & Brinkmann, S. (2020). Interviewet: samtalen som forskningsmetode. I *Kvalitative metoder: en grundbog.* Hans Reitzels Forlag, 33-63.

**Eksamensforudsætninger**

* Emnebeskrivelsen er godkendt af vejleder inden fristen.
* Bachelorprojektets kommunikationsrapport, kommunikationsprodukter samt refleksionsrapport er afleveret inden tidsfristen.

Opfyldelse af eksamensforudsætninger er et krav for, at den studerende kan deltage i fagets eksamen. Manglende opfyldelse af eksamensforudsætninger medfører, at den studerende ikke er indstillet til eksamen og dermed har brugt et prøveforsøg.

**Eksamen:**
Forløbet bedømmes efter 7-trinsskalaen, ekstern censur og består af en skriftlig projektopgave,

der løses individuelt eller i selvvalgte grupper af maks. to studerende, samt en mundtlig eksamen, der tager afsæt i den skriftlige projektopgave. Den mundtlige eksamen varer 55 minutter, inkl. votering (75 min ved to studerende). Den studerende bedømmes individuelt, og det skal derfor i gruppeopgaver fremgå tydeligt, hvem der er ansvarlig for hvilke dele i den skriftlige del af opgaven. Bedømmelsen afspejler en samlet vurdering af den skriftlige og mundtlige præstation.

**Studieaktivitetsmodel:**



*MIB, 25.08.23*